Държавен вестник, бр. 68, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  68
ОФИЦИАЛЕН РАЗДЕЛ
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ХРАНИТЕ
СПОРАЗУМЕНИЕ
за предоставяне на консултантски услуги 
за укрепване на конкурентоспособността 
на селското стопанство и изготвяне на 
проектостратегии за устойчиво управление 
в хидромелиоративния сектор и опазване 
от вредното въздействие на водите между 
Министерството на земеделието и храните 
на Република България и Международната 
банка за възстановяване и развитие
(Ратифицирано със закон, приет от 42-то На­
родно събрание на 9 юли 2014 г. – ДВ, бр. 59 
от 2014 г. В сила от 18 юли 2014 г.)
Споразумение, сключено на 20.03.2014 г., 
между Министерството на земеделието и 
храните на Република България (наричано 
по-долу „Клиента“ или „МЗХ“) и Междуна­
родната банка за възстановяване и развитие 
(наричана по-долу „Банката“)
Като взеха предвид Меморандума за раз­
бирателство, подписан на 22 януари 2012 г. и 
изменен на 8 март 2013 г. между Световната 
банка и правителството на Република България 
за партньорство и съдействие при прилагането 
на Структурните инструменти на ЕС;
Като взеха предвид отправената от Клиента 
молба към Банката за предоставяне на ана­
литични или консултантски услуги, описани 
в Приложение 1 към това Споразумение, чрез 
които да подпомогне Клиента при разработ­
ването и изпълнението на нови стратегии 
за сектор „Хидромелиорации“ – напояване 
и отводняване и опазване от вредното въз­
действие на водите, както и да спомогне за 
изпълнението и насърчаването на дейности, 
които целят повишаване на ефективността и 
устойчивостта на хидромелиоративния сектор, 
които Банката е приела да предостави при 
сроковете и условията, залегнали в настоящо­
то Споразумение („Консултантски услуги“);
Като взеха предвид, че аналитичните и 
консултантските услуги, предоставени от 
Банката, ще бъдат финансирани със средства 
от Европейския земеделски фонд за развитие 
на селските райони, отпуснати на Република 
България;
И с оглед на горното страните по това 
Споразумение се договориха за следното:
1. Назначение. Клиентът възлага, а Банката 
приема да извърши консултантските услуги 
по начина, определен в това Споразумение, 
и със същата грижа и старание, с каквито се 
отнася към останалите свои аналитични и 
консултантски дейности. Назначаването на 
Банката за съветник на Клиента по силата 
на това Споразумение е неексклузивно и не 
ограничава Клиента при наемането на други 
съветници по същите или свързани въпроси.
2. Персонал на Банката. Банката определя 
по собствена преценка състава на персонала 
(включително служителите на консултантски 
длъжности) („Банковия персонал“), който 
да извърши консултантските услуги. При­
ложение 1 към това Споразумение съдържа 
индикативен списък на Банковия персонал, 
който вероятно ще участва в реализацията 
на консултантските услуги; Банката обаче си 
запазва правото по всяко време да назначава 
подходящо лице/лица, с равностойна експер­
тиза, в допълнение към или на мястото на 
някое от назначените лица, когато Банката 
счете това за необходимо или уместно с оглед 
на изпълнението на поетите от нея задължения 
по това Споразумение. Когато Клиентът има 
основателна причина за неудовлетвореност от 
работата на някой от членовете на Банковия 
персонал, той има право да поиска от Бан­
ката смяната на това лице/лица. Клиентът е 
длъжен да предостави на целия Персонал ста­
тута, имунитета и привилегиите, предвидени 
в Учредителния договор на Банката є други 
приложими международноправни норми. За 
избягване на всяко съмнение между страните 
е постигнато разбиране и съгласие, че това 
Споразумение не поражда трудови или какви­
то є да било сходни правоотношения между 
Клиента и Банковия персонал.
3. Информация за контакт. В изпълнение 
на Консултантските услуги Банката ще работи 
в тясно взаимодействие с определените от 
Клиента за тази цел длъжностни лица. Кли­
ентът ще предостави на Банката имената и 
данните за контакт на персонала на Клиента, 
определен за работа по Проекта. Клиентът ще 
работи в тясно взаимодействие с определени­
те за тази цел длъжностни лица на Банката. 
Банката ще предостави на Клиента имената 
и данните за контакт на персонала, определен 
за работа по Проекта.
4. Принос на Клиента. Клиентът осъществя­
ва дейностите и осигурява материалната база, 
предвидени в Приложение 1 към това Спо­
разумение. Постигнато е изрично разбиране 
и съгласие, че Банката не носи отговорност 
при забавяне на изпълнението поради неспо­
собност на Клиента да осигури своя принос 
съгласно този параграф.
5. Срокове. Банката поема задължението да 
мобилизира всички разумни средства, които са 
достъпни в съответствие с най-добрите прак­
тики, за навременно предоставяне на консул­
тантски услуги, като същевременно работната